Diari Oficial de la Generalitat Valenciana


Sumari del DOGV 9804, del 07-03-2024 (2024/1880)

RESOLUCIÓ de 29 de febrer de 2024, de la Conselleria d'Educació, Universitats i Ocupació per la qual es dona publicitat als imports globals màxims, i les seues aplicacions pressupostàries per a l'exercici 2024, destinats a les beques per a la realització d'estudis universitaris -exempció de taxes- i finalització d'estudis universitaris, durant el curs acadèmic 2023-2024, convocades anticipadament per la Conselleria d'Educació, Universitats i Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9804

Data del DOGV
:   07-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1880


Data del document
:   29-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 29 de febrer de 2024, de la Conselleria d'Educació, Universitats i Ocupació per la qual es dona publicitat als imports globals màxims, i les seues aplicacions pressupostàries per a l'exercici 2024, destinats a les beques per a la realització d'estudis universitaris -exempció de taxes- i finalització d'estudis universitaris, durant el curs acadèmic 2023-2024, convocades anticipadament per la Conselleria d'Educació, Universitats i Ocupació. [2024/1880]  
   
  
Per la Resolució de 23 d'octubre de 2023, de la Conselleria d'Educació, Universitats i Ocupació, es van convocar les beques per a l'alumnat que finalitze els estudis universitaris durant el curs 2023-2024 en les universitats que integren el Sistema Universitari Valencià (DOGV 9714, de 30.10.2023).  
Mitjançant la Resolució de 7 de novembre de 2023, de la Conselleria d'Educació, Universitats i Ocupació, es van convocar les beques per a la realització d'estudis universitaris -exempció de taxes- durant el curs acadèmic 2023-2024 en les universitats que integren el Sistema Universitari Valencià (DOGV 9726, de 16.11.2023).  
Després de la publicació de la Llei 8/2023, de 27 de desembre, de pressupostos de la Generalitat per a l'exercici 2024 (DOGV 9756, de 30.12.2023), i de conformitat amb el que establix l'article tercer de cadascuna de les resolucions de convocatòria de subvencions esmentades anteriorment, és procedent publicar la línia mitjançant la qual s'han de finançar, així com l'import global màxim destinat a estes en la Llei 8/2023, de pressupostos de la Generalitat per a l'exercici 2024.  
  
En virtut de tot l'anterior, vista la proposta de resolució de la Direcció General d'Universitats, i de conformitat amb esta, resolc:  
  
  
Primer  
Per a l'exercici 2024, les beques per a l'alumnat que finalitze els estudis universitaris durant el curs 2023-2024 en les universitats que integren el Sistema Universitari Valencià, convocades per la Resolució de 23 d'octubre de 2023, de la Conselleria d'Educació, Universitats i Ocupació, es finançaran amb càrrec a la secció G0109, servei G010903, centre gestor S55003621, subprograma 422E00, línia de subvenció S0225, per un import global màxim de 180.000,00 euros.  
  
  
Segon  
Per a l'exercici 2024, les beques per a la realització d'estudis universitaris -exempció de taxes- durant el curs acadèmic 2023-2024 en les universitats que integren el Sistema Universitari Valencià, convocades per la Resolució de 7 de novembre de 2023, de la Conselleria d'Educació, Universitats i Ocupació, es finançaran amb càrrec a la secció G0109, servei G010903, centre gestor J34906575, subprograma 422E00, línia de subvenció S0225, per un import global màxim de 5.000.000,00 euros.  
  
Tercer  
Esta resolució tindrà efectes des del dia que se signe i es publicarà en el Diari Oficial de la Generalitat Valenciana.  
  
Contra esta resolució, que posa fi a la via administrativa, podrà interposar-se amb caràcter potestatiu un recurs de reposició davant del conseller d'Educació, Universitats i Ocupació, en el termini d'un mes comptat des de l'endemà de ser publicada en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de febrer de 2024. El conseller d'Educació, Universitats i Ocupació: José Antonio Rovira Jover.